CELEX: 32019D1598
Language: et
Date: 2019-09-26 00:00:00
Title: Komisjoni rakendusotsus (EL) 2019/1598, 26. september 2019, millega muudetakse rakendusotsust (EL) 2018/638, millega kehtestatakse erakorralised meetmed, et hoida ära kahjuliku organismi Spodoptera frugiperda (Smith) liitu sissetoomine ja seal levimine (teatvaks tehtud numbri C(2019) 6818 all)

27.9.2019   
               
               
                  ET
               
               
                  Euroopa Liidu Teataja
               
               
                  L 248/86
               
            
         KOMISJONI RAKENDUSOTSUS (EL) 2019/1598,
         26. september 2019,
         millega muudetakse rakendusotsust (EL) 2018/638, millega kehtestatakse erakorralised meetmed, et hoida ära kahjuliku organismi Spodoptera frugiperda (Smith) liitu sissetoomine ja seal levimine
         
            
               (teatvaks tehtud numbri C(2019) 6818 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 kolmandat lauset,
         ning arvestades järgmist:
         
                     (1)
                  
                  
                     Komisjoni rakendusotsusega (EL) 2018/638 (2) on kehtestatud erakorralised meetmed, et hoida ära direktiivi 2000/29/EÜ I lisa A osa I jao punkti a alapunktis 22 loetletud kahjuliku organismi Spodoptera frugiperda (Smith) (edaspidi „määratletud organism“), mida liidus teadaolevalt ei esine, liitu sissetoomine ja seal levimine.
                  
               
                     (2)
                  
                  
                     Pärast rakendusotsuse (EL) 2018/638 vastuvõtmist on määratletud organism sisse viidud Aasiasse, kus see edasi levib. Arvestades nimetatud organismi kiiret levikut, tuleks rakendusotsuse (EL) 2018/638 geograafilist kohaldamisala laiendada nii, et see hõlmaks kõiki kolmandaid riike, sest puudub kindlus kõnealuse organismi üleilmse leviku suhtes.
                  
               
                     (3)
                  
                  
                     Võttes arvesse määratletud organismi leviku kiirust, tuleks erakorraliste meetmete aegumise tähtaega pikendada kuni 30. juunini 2021, et võimaldada meetmete läbivaatamist enne nimetatud kuupäeva.
                  
               
                     (4)
                  
                  
                     Käesolevat otsust tuleks kohaldada alates 1. oktoobrist 2019, et asjaomastel vastutavatel ametiasutustel, ettevõtjatel ja kolmandatel riikidel oleks aega kõnealuste nõuetega kohaneda.
                  
               
                     (5)
                  
                  
                     Seepärast tuleks rakendusotsust (EL) 2018/638 vastavalt muuta.
                  
               
                     (6)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2018/638 muudetakse järgmiselt.
            
                        1)
                     
                     
                        Artikli 1 punkt b asendatakse järgmisega:
                        „b)   „määratletud taimed“– perekondade Capsicum L. ja Momordica L. ning liikide Solanum aethiopicum L., Solanum macrocarpon L. ja Solanum melongena L. viljad, samuti liigi Zea mays L. taimed, välja arvatud elus õietolm, taimede koekultuurid, seemned ja terad, mis on pärit muudest kolmandatest riikidest kui Šveits;“.
                     
                  
                        2)
                     
                     
                        Artikkel 8 asendatakse järgmisega:
                        „Käesolevat otsust kohaldatakse kuni 30. juunini 2021.“
                     
                  
         
            Artikkel 2
            Käesolevat otsust kohaldatakse alates 1. oktoobrist 2019.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 26. september 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 169, 10.7.2000, lk 1.
         
            (2)  Komisjoni 23. aprilli 2018. aasta rakendusotsus (EL) 2018/638, millega kehtestatakse erakorralised meetmed, et hoida ära kahjuliku organismi Spodoptera frugiperda (Smith) liitu sissetoomine ja seal levimine (ELT L 105, 25.4.2018, lk 31).